ม.รังสิต ให้ทุน หม่อง ทองดี จนจบ ป.ตรี ฟรีค่าเรียน-อาหาร-หอพัก
ผู้สื่อข่าวรายงาน วานนี้ (8 พ.ค.2562) นายหม่อง ทองดี ได้รับการประสานจาก มหาวิทยาลัยรังสิต กรณีที่ ดร.อาทิตย์ อุไรรัตน์ เคยระบุไว้ ว่าจะให้มอบทุนการศึกษาให้ หม่อง ทองดี สาขาวิศวกรรมศาสตร์ ในปี 2559 เนื่องจากเป็นเด็กไร้สัญชาติที่สนใจด้านเครื่องบินและโดรนแต่หลังจบมัธยมปลาย หม่อง ทองดี จึงติดต่อขอเข้ารับทุนการศึกษา แต่มีข้อจำกัดเรื่องวิทยาศาสตร์และคณิตศาสตร์ เนื่องจากจบการศึกษาจากนอกโรงเรียนไม่ได้เน้นด้านนี้มากนัก ทำให้หม่อง ทองดี ขอเลือกเรียนสาขาภาพยนตร์แทน เนื่องจากมีความถนัดใช้โดรนในระดับฝึกสอน และใช้โดรนถ่ายภาพและช่วยเหลืองานเบื้องหลังกับองค์กรสื่อที่ช่วยเหลือที่ดูแลเขามาโดยตลอด จึงมีความสนใจสื่อและภาพยนตร์หม่อง ทองดี จะได้ค่าเล่าเรียนเต็มจำนวน ในสาขาภาพยนตร์ วิทยาลัยนิเทศศาสตร์ และที่พักในหอมหาวิทยาลัย พร้อมอาหารในโรงอาหารและหอพักขณะที่หม่อง ทองดี เปิดเผยกับไทยพีบีเอสว่า ขอบคุณ มหาวิทยาลัยรังสิตที่ให้โอกาส และจะทำให้เต็มที่ หลังจากนี้จะติดต่อมหาวิทยาลัย เพื่อศึกษาให้จบปริญญาตรีต่อไป และขอบคุณคนไทยที่ให้โอกาสอดีตเด็กไร้สัญชาติ ให้ทำตามความฝันได้เป็นจริง
มหาวิทยาลัยรังสิต มอบทุนการศึกษาให้ หม่อง ทองดี ในระดับปริญญาตรี พร้อมอาหารในโรงอาหารและหอพักในมหาวิทยาลัย
หม่องทองดี,ป.ตรี.,อาหาร,หอพัก